**สัญญารักษาความลับและประมวลผลข้อมูลส่วนบุคคล**

ฉบับปรับเพื่อใช้สำหรับการนำเสนองานวิจัยโดยกองการถ่ายทอดฯ

-ลบออกเมื่อใช้-

**มหาวิทยาลัยนเรศวร**

สัญญาเลขที่ .............................

สัญญาฉบับนี้ทำขึ้น ณ มหาวิทยาลัยนเรศวร เลขที่ ๙๙ หมู่ 9 ถนน นครสวรรค์-พิษณุโลก  
ตําบล ท่าโพธิ์ อําเภอ เมืองพิษณุโลก จังหวัดพิษณุโลก เมื่อวันที่ ........... เดือน .................... พ.ศ. …...………ระหว่าง มหาวิทยาลัยนเรศวร โดย .............................................................................และคณะทีมงาน สังกัดคณะ........................................................................... มหาวิทยาลัยนเรศวร ซึ่งต่อไปในสัญญาฉบับนี้เรียกว่า **“ผู้ให้ข้อมูล”** ฝ่ายหนึ่งกับ นาย/นาง/นางสาว........................................................................................... หมายเลขบัตรประจำตัวประชาชนเลขที่........................................................................ที่อยู่ปัจจุบันเลขที่ ...................ซอย...............................ถนน........................................... ตำบล/แขวง.................................. อำเภอ/เขต ................................................. จังหวัด................................................. รหัสไปรษณีย์ ............................................ โดย เป็นผู้แทนนิติบุคคล ..................................................................................ซึ่งมีสำนักงานใหญ่ตั้งอยู่ที่ ........................................................................................................................................... (และหนังสือมอบอำนาจลงวันที่ .....................................................................................) แนบท้ายสัญญาฉบับนี้ ซึ่งต่อไปในสัญญาฉบับนี้ เรียกว่า “**ผู้รับข้อมูล**” อีกฝ่ายหนึ่ง

โดยที่ผู้รับข้อมูลมีนิติสัมพันธ์กับผู้ให้ข้อมูลตามสัญญานี้ อาจมีเหตุทำให้ผู้รับข้อมูล   
และ/หรือบุคลากรของผู้รับข้อมูลได้รับทราบหรือเข้าถึงข้อมูลอันเป็นความลับของผู้ให้ข้อมูล และอาจรวมถึงข้อมูลส่วนบุคคลที่เกี่ยวกับผลงานวิจัย...................................................................................................................

……………………………………………………………………………………………………………………………………………………………

คู่สัญญาตกลงกันว่าผู้ให้ข้อมูล จะเปิดเผยข้อมูลอันเป็นความลับและ/หรือข้อมูลส่วนบุคคลและผู้รับข้อมูลจะเก็บรักษาข้อมูลที่ได้รับไว้เป็นความลับ ซึ่งรายละเอียดข้อมูลความลับบางประการ ภายใต้ข้อกำหนดและเงื่อนไขที่ได้ระบุไว้ในสัญญาฉบับนี้ เพื่อวัตถุประสงค์…………………………………………………………….

.............................................................................................................................................................................. คู่สัญญาจึงได้ตกลงกันโดยมีข้อความ ดังต่อไปนี้

**๑. คำนิยาม**

“ข้อมูลส่วนบุคคล” หมายถึง ข้อมูลเกี่ยวกับบุคคลซึ่งทำให้สามารถระบุตัวบุคคลนั้นได้ไม่ว่าทางตรงหรือทางอ้อม

“การประมวลผลข้อมูล” หมายถึง การเก็บ รวบรวม ใช้ และเปิดเผยข้อมูล

“ผู้มีอำนาจ” หมายถึง ผู้แทน ผู้เข้าทำสัญญา หรือตัวแทนช่วงของคู่สัญญาแต่ละฝ่ายที่จำเป็นอย่างยิ่งที่จะต้องได้รับการเปิดเผยซึ่งรายละเอียดข้อมูลอันเป็นความลับเพื่อดำเนินการให้สำเร็จ  
ตามวัตถุประสงค์

“ข้อมูลอันเป็นความลับ” หมายถึง บรรดาข้อความ ข้อมูล วัตถุ สื่อบันทึก หรือเอกสารใด ๆ  
ซึ่งผู้ให้ข้อมูล จัดหาให้แก่ผู้รับข้อมูลที่เกี่ยวกับการเจรจา หรือธุรกิจ หรือการปฏิบัติฐาน ไม่ว่าจะเป็น  
โดยลายลักษณ์อักษร โดยวาจา หรือในรูปแบบอิเล็กทรอนิกส์ รวมถึงข้อมูลที่จะปรากฏอยู่ในระบบของผู้ให้ข้อมูล และไม่ว่าจะถูกระบุว่าเป็นข้อมูลอันเป็นความลับ หรือผู้รับข้อมูลควรจะรู้ว่าเป็นความลับ   
เพราะโดยลักษณะหรือพฤติการณ์แวดล้อม ข้อมูลส่วนบุคคลหรือข้อมูลที่มีลักษณะเป็นข้อมูลส่วนบุคคลตามที่กำหนดไว้ในพระราชบัญญัติคุ้มครองข้อมูลส่วนบุคคล พ.ศ. ๒๕6๒ ซึ่งรวมถึงแต่ไม่จำกัดเพียงที่ได้กำหนดไว้โดยเฉพาะ ข้อมูล ความรู้เชิงปฏิบัติการ สูตร องค์ประกอบ กระบวนการ ชุดคำสั่งตามขั้นตอนวิธีการออกแบบ   
ทรัพย์สินทางปัญญา ภาพร่าง ภาพถ่าย กราฟ ภาพวาด แผนภาพ งานศิลปะ วีดิทัศน์ ข้อมูลจำลอง สิ่งประดิษฐ์และการคิดค้น ข้อตกลง เอกสารการวิเคราะห์ รายงาน แผนธุรกิจ การศึกษา บันทึก การประมาณการ   
การรวบรวม ข้อมูลการตลาด ขั้นตอนการทำงาน สายการบังคับบัญชา สถานที่ร้านค้า การค้นข้อมูล   
และการพัฒนาอุตสาหกรรมการผลิต หรือวิธีการจัดจำหน่าย และกระบวนการ รายชื่อและรายละเอียดลูกค้า รายการราคา ปริมาณการขายและการผลิต ความต้องการของลูกค้า และ/หรือสิ่งอื่น ๆ ที่มีข้อมูลซึ่งมีมูลค่า  
ทางการค้า ทางเศรษฐกิจ วิธีการ และ/หรือมูลค่าทางธุรกิจ เพราะลักษณะที่เป็นความลับที่เกี่ยวข้องกับวัตถุประสงค์ของสัญญาฉบับนี้ ไม่ว่าจะถูกดัดแปลงแก้ไขโดยผู้รับข้อมูลหรือไม่ และไม่ว่าผู้ให้ข้อมูล   
จะเปิดเผยเมื่อใดหรืออย่างไร รวมถึงข้อเท็จจริงซึ่งคู่สัญญาได้เข้ามาทำสัญญาฉบับนี้ และข้อเท็จจริงที่เกิดขึ้นจากการเจรจาเกี่ยวกับการดำเนินธุรกิจที่อาจเกิดขึ้นได้และสถานะของการดำเนินธุรกิจนั้น

“บุคลากร” หมายถึง กรรมการ เจ้าหน้าที่ พนักงาน ตัวแทน หรือที่ปรึกษาของคู่สัญญา  
แต่ละฝ่าย ตลอดจนบุคคลหรือนิติบุคคลรวมถึงแต่ไม่จำกัดเฉพาะบริษัทใดภายในกลุ่มของคู่สัญญาแต่ละฝ่าย  
ที่ได้รับมอบอำนาจจากคู่สัญญาแต่ละฝ่ายด้วย

“คณะทีมงาน” หมายถึง บุคลากร นิสิต และหรือบุคคลที่มหาวิทยาลัยนเรศวรเชิญ มอบหมาย หรือว่าจ้าง ซึ่งปฏิบัติงานเกี่ยวกับผลงานวิจัยและนวัตกรรมของมหาวิทยาลัยนเรศวร

**๒. การรักษาความลับและประมวลผลข้อมูลส่วนบุคคล**

๒.๑ ผู้รับข้อมูลต้องรับผิดชอบรักษาข้อมูลอันเป็นความลับนั้นไว้เป็นความลับตามกฎหมายประกาศ และระเบียบที่เกี่ยวข้อง รวมถึงข้อกำหนดและเงื่อนไขของสัญญาฉบับนี้โดยครบถ้วนและเคร่งครัด

๒.๒ ผู้รับข้อมูลจะต้องเก็บรวบรวม ใช้ หรือเปิดเผยข้อมูลอันเป็นความลับเพียงเพื่อให้บรรลุตามวัตถุประสงค์ที่กำหนดไว้ในสัญญาหลักและสัญญาฉบับนี้เท่านั้น และจะไม่ใช้หรือพยายามเก็บรวบรวม   
ใช้ หรือ เปิดเผยข้อมูลอันเป็นความลับหรือส่วนหนึ่งส่วนใดของข้อมูลดังกล่าวเพื่อวัตถุประสงค์อื่นใดนอกจากวัตถุประสงค์ภายใต้สัญญาฉบับนี้โดยไม่ได้รับอนุญาตเป็นหนังสือจากผู้ให้ข้อมูล ก่อน

๒.๓ ผู้รับข้อมูลสัญญาว่าจะไม่เปิดเผยข้อมูลอันเป็นความลับไม่ว่าทั้งหมดหรือบางส่วนให้แก่บุคคลภายนอก หรือยินยอมให้บุคคลภายนอกใช้ เว้นแต่ได้รับอนุญาตเป็นหนังสือจากผู้ให้ข้อมูล

๒.๔ ผู้รับข้อมูลสัญญาว่าจะไม่ทำซ้ำ ทำสำเนา ทำสรุปย่อ ทำบันทึกรายการ หรือทำการอื่นใดทำนองเดียวกันแก่ข้อมูลอันเป็นความลับไม่ว่าทั้งหมดหรือในส่วนใดส่วนหนึ่ง เว้นแต่เป็นเรื่องที่จำเป็นอย่างยิ่งเพื่อดำเนินการตามวัตถุประสงค์ รวมทั้งได้รับอนุญาตเป็นหนังสือจากผู้ให้ข้อมูลก่อนดำเนินการ   
และให้ถือว่า สำเนา สรุปย่อและบันทึกรายการดังกล่าวเป็นข้อมูลอันเป็นความลับซึ่งผู้รับข้อมูลจะต้อง  
แสดงข้อความให้เห็นอย่างชัดแจ้งว่า สำเนา สรุปย่อและบันทึกดังกล่าวเป็นข้อมูลอันเป็นความลับด้วย

๒.๕ ผู้ให้ข้อมูลเป็นผู้มีสิทธิควบคุมข้อมูลอันเป็นความลับซึ่งได้รับการเปิดเผยด้วยวาจา  
ลายลักษณ์อักษร หรือบนสื่อแม่เหล็ก หรือสื่ออื่น ๆ รวมทั้งโปรแกรมคอมพิวเตอร์ที่ถูกทำเครื่องหมายหรือ  
ระบุไว้อย่างชัดเจนว่าเป็นความลับ ไม่ว่าจะได้รับการเปิดเผยข้อมูลอันเป็นความลับด้วยวิธีโดก็ตาม

๒.๖ ผู้รับข้อมูลต้องแจ้งให้ผู้ให้ข้อมูล ทราบทันทีที่พบว่าได้มีการนำข้อมูลอันเป็นความลับ  
ใด ๆ ไปใช้หรือเปิดเผยต่อบุคคลภายนอก โดยไม่ได้รับอนุญาต หรือข้อมูลอันเป็นความลับตกอยู่ในครอบครอง  
ของบุคคลใดซึ่งไม่ใช่ผู้มีอำนาจตามสัญญาฉบับนี้ หรือมีการประมวลผลข้อมูลโดยบุคคลภายนอก หรือมี  
การละเมิดข้อมูลอันเป็นความลับที่เกิดขึ้น อีกทั้งผู้รับข้อมูลต้องให้ความร่วมมือกับผู้ให้ข้อมูล อย่างเต็มที่  
ในการเรียกคืนซึ่งการครอบครองข้อมูลอันเป็นความลับ การป้องกันการใช้ข้อมูลอันเป็นความลับโดยไม่ได้รับอนุญาตและการระงับยับยั้งการเผยแพร่ข้อมูลอันเป็นความลับออกสู่สาธารณะ

๒.๗ ผู้รับข้อมูลต้องใช้มาตรการรักษาความมั่นคงปลอดภัยที่เหมาะสมในการเก็บรักษาข้อมูล

อันเป็นความลับทั้งหมดไว้ในสถานที่ปลอดภัยและด้วยวิธีการที่ปลอดภัย เพื่อป้องกันการสูญหาย เข้าถึง ใช้เปลี่ยนแปลง แก้ไข หรือเปิดเผยข้อมูลอันเป็นความลับโดยปราศจากอำนาจหรือโดยมิชอบ ซึ่งต้องเป็นไป  
ตามมาตรฐานที่เป็นที่ยอมรับสำหรับหน่วยงานหรือกิจการในประเภทหรือลักษณะเดียวกันหรือใกล้เคียงกัน   
และตามกฎหมายที่เกี่ยวข้อง ทั้งนี้ ผู้รับข้อมูลรับรองว่ามาตรการที่นำมาใช้มีความสามารถในการธำรงไว้  
ซึ่งความลับ ความถูกต้องครบถ้วน สภาพพร้อมใช้งานและความเพียงพอ เพื่อป้องกันไม่ให้มีการประมวลผลข้อมูลอันเป็นความลับโดยไม่ชอบด้วยกฎหมาย

๒.๘ ผู้รับข้อมูลจะไม่นำข้อมูลอันเป็นความลับไปพัฒนาหรือต่อยอด โดยไม่ได้รับอนุญาต  
เป็นหนังสือจากผู้ให้ข้อมูล ก่อน

๒.๙ ในกรณีที่ข้อมูลใด ๆ ที่ผู้ให้ข้อมูล จัดหาให้แก่ผู้รับข้อมูล และหรือที่ผู้รับข้อมูล  
ดำเนินการเก็บรวบรวม ประมวลผล ในนามของผู้ให้ข้อมูล ตามที่กำหนดไว้ในสัญญาฉบับนี้ ประกอบด้วยข้อมูลส่วนบุคคล คู่สัญญาตกลงจะปฏิบัติตามกฎหมายว่าด้วยการคุ้มครองข้อมูลส่วนบุคคลอย่างเคร่งครัด   
ทั้งนี้ คู่สัญญาตกลงจัดให้มีนโยบายคุ้มครองข้อมูลส่วนบุคคล และมีมาตรฐานการรักษาความปลอดภัยข้อมูลส่วนบุคคลไม่ต่ำกว่าที่กฎหมายกำหนด

๒.๑๐ ผู้รับข้อมูลตกลงที่จะดำเนินการให้บรรดาคู่สัญญา ผู้มีอำนาจ และ/หรือบุคลากร  
ของผู้รับข้อมูลซึ่งเข้าถึงข้อมูล ใช้ข้อมูลแห่งสัญญาฉบับนี้ให้เป็นไปตามวัตถุประสงค์ รายละเอียดและเงื่อนไขของสัญญาฉบับนี้ และผู้รับข้อมูลต้องดำเนินการให้บุคคลดังกล่าวต้องผูกพันด้วยสัญญาหรือหนังสือ ที่จะเก็บรักษาข้อมูลอันเป็นความลับ โดยมีเงื่อนไขเช่นเดียวกันหรือไม่น้อยกว่าเงื่อนไขในสัญญาฉบับนี้ด้วย

**๓. ข้อยกเว้นในการเปิดเผยข้อมูลอันเป็นความลับ**

ผู้รับข้อมูลไม่ต้องรับผิดในการเปิดเผยข้อมูลอันเป็นความลับใด ๆ อีกทั้งไม่อยู่ภายใต้บังคับแห่งการเก็บรักษาความลับตามสัญญาฉบับนี้ ในกรณีที่

๓.๑ กฎหมาย หน่วยงานของรัฐ หรือเจ้าหน้าที่ผู้มีอำนาจออกกฎระเบียบและการใช้บังคับภายในขอบเขตอำนาจนั้นกำหนดให้ต้องเปิดเผย โดยต้องแจ้งคู่สัญญาทราบก่อนทุกครั้ง

๓.๒ ข้อมูลอันเป็นความลับนั้นได้ถูกเปิดเผยต่อสาธารณชนแล้ว โดยไม่ใช่ความผิดของผู้รับข้อมูล

๓.๓ ผู้รับข้อมูลทราบข้อมูลอันเป็นความลับนั้นก่อนหน้าที่จะมีการเปิดเผยโดยคู่สัญญาฝ่ายที่  
เปิดเผยความลับ และไม่มีหน้าที่ในการเก็บรักษาข้อมูลอันเป็นความลับนั้นไว้เป็นความลับ

๓.๔ ผู้ให้ข้อมูลได้นำข้อมูลอันเป็นความลับของตนไปเปิดเผยต่อบุคคลภายนอก โดยไม่ได้กำหนดหน้าที่ในการเก็บรักษาความลับหรือการใช้ข้อมูลอันความความลับนั้น

๓.๕ ผู้รับข้อมูลได้รับข้อมูลอันเป็นความลับนั้นในภายหลังจากบุคคลภายนอก โดยไม่ได้ละเมิดภาระผูกพันใด ๆ ในการรักษาความลับที่มีอยู่ต่อบุคคลที่สามหรือต่อผู้ให้ข้อมูล

๓.๖ ผู้ให้ข้อมูลอนุญาตเป็นหนังสือให้นำข้อมูลอันเป็นความลับนั้นเปิดเผยต่อสาธารณชน

**๔. การสิ้นสุดของสัญญา**

สัญญาฉบับนี้จะมีผลบังคับใช้เป็นระยะเวลา ปี ( ) นับจากวันที่ทำสัญญา   
เว้นแต่ ข้อตกลงการเก็บรักษาความลับจะยังมีผลบังคับใช้ตลอดไปหลังจากสัญญาฉบับนี้สิ้นสุดลง แต่ผู้รับข้อมูลมีหน้าที่ที่จะรักษาความลับในการประมวลผลข้อมูลส่วนบุคคลต่อไปตามที่กฎหมายกำหนด

**๕. การส่งคืนหรือทำลายข้อมูลอันเป็นความลับ**

๕.๑ เมื่อได้รับการร้องขอจากผู้ให้ข้อมูล ผู้รับข้อมูลจะต้องส่งคืนวัตถุ ข้อมูล เอกสาร  
สิ่งตีพิมพ์ และสำเนาทั้งหมดของรายการดังกล่าว ซึ่งมีข้อมูลอันเป็นความลับปรากฏอยู่ หรือส่วนใด ๆ   
ของรายการดังกล่าวที่ได้รับมาจากผู้ให้ข้อมูล ให้แก่ผู้ให้ข้อมูลในทันที หรือในกรณีที่ผู้ให้ข้อมูลมีความประสงค์ให้ผู้รับข้อมูลทำลายรายการต่าง ๆ ทิ้งเสีย ผู้รับข้อมูลต้องทำลายรายการเหล่านั้นโดยทันที และมีหนังสือแจ้งผู้ให้ข้อมูลว่าได้ทำลายรายการต่าง ๆ นั้นด้วย

๕.๒ ผู้รับข้อมูลต้องส่งคืนข้อมูลที่เป็นความลับทั้งหมดที่เกี่ยวข้องเมื่อสัญญาสิ้นสุดลงหรือเมื่อสิ้นสุดการดำเนินโครงการ

**๖. สิทธิในการควบคุมข้อมูล**

คู่สัญญาตกลงให้อำนาจหน้าที่ตัดสินใจเกี่ยวกับการประมวลผลข้อมูลอันเป็นความลับซึ่งรวมถึงสำเนาทั้งหมดหรือส่วนหนึ่งส่วนใดของข้อมูลอันเป็นความลับเป็นของผู้ให้ข้อมูล

**๗. ทรัพย์สินทางปัญญา**

สัญญาฉบับนี้ไม่มีผลบังคับใช้เป็นการโอนสิทธิหรือการอนุญาตให้ใช้สิทธิไม่ว่าโดยตรง   
หรือโดยอ้อมให้แก่ผู้รับข้อมูลซึ่งสิทธิบัตร ลิขสิทธิ์ การออกแบบที่จดทะเบียนไว้ การออกแบบที่ไม่ได้  
จดทะเบียนเครื่องหมายการค้า ชื่อทางการค้า ความลับทางการค้า หรือสิทธิอื่น ๆ ของผู้ให้ข้อมูล ซึ่งอาจ  
มีอยู่ใน ปรากฏอยู่หรือนำมาทำซ้ำไว้ในข้อมูลอันเป็นความลับ ทั้งนี้ ผู้รับข้อมูล ผู้มีอำนาจ และ/หรือบุคลากรของผู้รับข้อมูลจะไม่ยื่นขอสิทธิบัตรใด ๆ หรือยื่นขอจดทะเบียนเครื่องหมายการค้า หรือการออกแบบ หรือสิทธิเกี่ยวกับทรัพย์สินทางปัญญาใด ๆ เกี่ยวกับข้อมูลอันเป็นความลับหรือส่วนหนึ่งส่วนใดของข้อมูลดังกล่าว

**๘. สิทธิของผู้ให้ข้อมูล ในการเปิดเผยและการใช้**

ผู้ให้ข้อมูลรับรองว่าตนมีสิทธิที่จะเปิดเผยข้อมูลอันเป็นความลับนั้นให้แก่ผู้รับข้อมูล   
และมีสิทธิอนุญาตให้ผู้รับข้อมูลใช้ข้อมูลดังกล่าวเพื่อปฏิบัติการตามวัตถุประสงค์ของสัญญาฉบับนี้ แต่ทั้งนี้ ผู้ให้ข้อมูลไม่ได้ให้คำรับรองเกี่ยวกับความถูกต้องแม่นยำ หรือความครบถ้วนสมบูรณ์ของข้อมูลอันเป็นความลับที่ได้เปิดเผยนั้น

**๙. กรณีผิดสัญญา**

หากผู้รับข้อมูลกระทำผิดสัญญาหรือฝ่าฝืนข้อกำหนดข้อใดข้อหนึ่งแห่งสัญญาฉบับนี้ผู้ให้ข้อมูลสามารถเรียกคืนข้อมูลอันเป็นความลับได้ทันที โดยมิต้องบอกกล่าวล่วงหน้า และหากการ  
ไม่ปฏิบัติตามสัญญาข้อหนึ่งข้อใดนั้นเป็นเหตุให้ผู้ให้ข้อมูลได้รับความเสียหาย ผู้รับข้อมูลจะต้องชดใช้ค่าเสียหายให้แก่ผู้ให้ข้อมูล

**๑๐. การโอนสิทธิ**

คู่สัญญาไม่สามารถโอนสิทธิและหน้าที่ตามสัญญาฉบับนี้ได้

**๑๑. การมีผลบังคับใช้แยกออกจากกันของสัญญา**

หากมีข้อกำหนดส่วนหนึ่งส่วนใดของสัญญาฉบับนี้ไม่สมบูรณ์ตามกฎหมายหรือไม่มีผลบังคับใช้ไม่ว่าด้วยเหตุผลใดก็ตาม ความไม่สมบูรณ์หรือการไม่มีผลบังคับใช้นั้นจะไม่มีผลต่อความสมบูรณ์ตามกฎหมาย

หรือการมีผลบังคับใช้ของข้อกำหนดอื่น ๆ ในสัญญาฉบับนี้

**๑๒. การห้ามเปิดเผยข้อมูลหรือนำออกเผยแพร่ต่อสาธาธารณชน**

ผู้รับข้อมูลตกลงว่าจะเก็บรักษาข้อมูลในการเข้าทำสัญญาฉบับนี้ รายละเอียดของสัญญาฉบับนี้ การเจรจาต่อรองทั้งหมดที่เกี่ยวข้องกับสัญญาฉบับนี้และวัตถุประสงค์ไว้เป็นความลับ และจะไม่ใช้หรืออนุญาตให้มีการนำชื่อของผู้ให้ข้อมูลไปใช้ในการโฆษณา หรือเผยแพร่ใด ๆ หรือทำการเปิดเผยอื่น ๆ โดยไม่ได้  
รับความเห็นชอบเป็นหนังสือจากผู้ให้ข้อมูลก่อน

**๑๓. ความเกี่ยวพันกับสัญญาหลัก**

ให้สัญญาฉบับนี้เป็นส่วนหนึ่งของสัญญาหลัก การปฏิบัติผิดสัญญาฉบับนี้ให้ถือเป็นการปฏิบัติผิดสัญญาหลักด้วย

**๑๔. การชดใช้และการเยียวยาค่าเสียหาย**

๑๔.๑ ในกรณีที่ผู้รับข้อมูล ผู้มีอำนาจ และ/หรือบุคลากรของผู้รับข้อมูล ฝ่าฝืนข้อกำหนด  
ตามสัญญาฉบับนี้ และก่อให้เกิดความเสียหายแก่ผู้ให้ข้อมูล ผู้รับข้อมูลจะต้องชดใช้ค่าเสียหาย รวมถึงค่าใช้จ่ายใด ๆ ที่เกิดขึ้นทั้งหมดให้แก่ผู้ให้ข้อมูล ภายใน **๓๐ (สามสิบ)** วัน นับแต่ได้รับหนังสือแจ้งค่าเสียหาย

๑๔.๒ กรณีที่ผู้ให้ข้อมูลใช้สิทธิทางศาลหรือถูกฟ้องร้องอันเนื่องมาจากการที่ผู้รับข้อมูล  
ผู้มีอำนาจ และ/หรือบุคลากรของผู้รับข้อมูลผิดสัญญาข้อใดข้อหนึ่ง ผู้รับข้อมูลต้องเป็นผู้รับผิดชอบชดใช้ค่าเสียหายและค่าใช้จ่ายต่าง ๆ ทั้งหมดที่เกิดขึ้นจากการนั้น

การชดใช้ค่าเสียหายและค่าใช้จ่ายตามข้อนี้ ไม่กระทบถึงสิทธิของผู้ให้ข้อมูล   
ในการเรียกร้องค่าชดเชยอื่นใดทั้งตามสัญญาฉบับนี้และตามกฎหมาย

**๑๕. การเปลี่ยนแปลงแก้ไข**

ผู้ให้ข้อมูลสงวนสิทธิ์ในการเปลี่ยนแปลง แก้ไข หรือยกเลิกข้อตกลงและเงื่อนไขใด ๆ   
ของข้อสัญญาข้อใดข้อหนึ่งในสัญญาฉบับนี้โดยไม่ต้องได้รับความยินยอมล่วงหน้าจากผู้รับข้อมูล โดยผู้รับข้อมูล  
จะเรียกร้องสิ่งใด ๆ จากผู้ให้ข้อมูลไม่ได้

**๑๖. กฎหมายที่ใช้บังคับ**

สัญญาฉบับนี้อยู่ภายใต้บังคับและตีความตามกฎหมายแห่งราชอาณาจักรไทย

**๑๗. การส่งคืน ลบหรือทำลายข้อมูล**

เมื่อสิ้นสุดการปฏิบัติงานตามสัญญาหลักหรือสัญญาหลักสิ้นสุดลงไม่ว่าตัวเหตุใด ๆ   
หรือเมื่อได้รับการร้องขอจากผู้ให้ข้อมูล ผู้รับข้อมูลจะต้องจัดส่งข้อมูลอันเป็นความลับให้แก่ผู้ให้ข้อมูล  
หรือทำลายหรือลบข้อมูลอันเป็นความลับดังกล่าว ซึ่งบันทึกในรูปแบบใด ๆ ก็ตามที่อยู่ในความครอบครอง  
ของผู้รับข้อมูลแล้วแต่ผู้ให้ข้อมูล จะเลือก

**๑๘. ข้อตกลงอื่น ๆ**

กรณีที่ผู้ให้ข้อมูล สงสัยว่าผู้รับข้อมูล ผู้มีอำนาจ และ/หรือบุคลากรของผู้รับข้อมูลฝ่าฝืน  
เงื่อนไขหรือข้อกำหนดตามสัญญาฉบับนี้ ผู้รับข้อมูลจะต้องเป็นฝ่ายพิสูจน์ว่าผู้รับข้อมูล ผู้มีอำนาจ และ/หรือ  
บุคลากรของผู้รับข้อมูลไม่ได้ฝ่าฝืนเงื่อนไขหรือข้อกำหนดตามสัญญาฉบับนี้

สัญญานี้ทำขึ้นเป็นสองฉบับมีข้อความถูกต้องตรงกัน คู่สัญญาได้อ่านและเข้าใจข้อความ  
โดยละเอียดแล้ว จึงได้ลงลายมือชื่อพร้อมทั้งประทับตรา (ถ้ามี) ไว้เป็นสำคัญต่อหน้าพยาน และคู่สัญญา  
ต่างฝ่ายต่างยึดถือไว้ ฝ่ายละหนึ่งฉบับ

ลงชื่อ ………………………………………………. ผู้ให้ข้อมูล

(......................................................)

ลงชื่อ ………………………………………………. ผู้รับข้อมูล

(......................................................)

ลงชื่อ ………………………………………………. พยาน

(......................................................)

ลงชื่อ ………………………………………………. พยาน

(......................................................)